Notariële eksamenwerkswinkel | Gawie le Roux Institute of Law
Vir prokureurs wat die Regspraktisynsraad (LPC) se eksamen in notariële praktyk wil aflê.
Die eksamendatum is om die draai en jy gebruik seker elke af tydjie om voor te berei. Maar wag 'n bietjie, moenie alleen swoeg nie. Woon ons twee-dag afrondingswerkswinkel by om die wa finaal deur die drif te trek.
TWEE-DAG AFRONDINGSKURSUS | 8:00-13:00
Interaktiewe aanlynsessies op Zoom
Ja, as jy reeds vir die eksamen voorberei het, maar nog bietjie onsekerhede en vrae het.
Gegewe deeglike voorbereiding, glo ons dat 'n groot deel van eksamensukses psigologies is - met ander woorde, 'n goeie dosis selfvertroue. Met hierdie werkswinkel gee ons jou daardie finale hupstoot deur jou te help om die laaste onsekerhede uit te stryk. Ons gaan saam met jou deur vorige vraestelle en antwoord enige laaste vrae wat pla. Siende dat ons oortuig is daarvan dat ons Kursus in Notariële Praktyk voldoende voorbereiding is vir die eksamen, is die doel van hierdie werkswinkel om jou psigologies op 'n goeie plek te laat, met die selfvertroue dat jy oor alles beskik om die eksamen met vlieënde vaandels te slaag.
NS: Deeglike voorbereiding vir die eksamen is 'n voorvereiste vir hierdie werkswinkel. Indien jy nie die Kursus in Notariële Praktyk gedoen het nie, maar onafhanklik voorberei het, is jy steeds welkom om die werkswinkel by te woon.
Registreer NouTelegram-gespreksgroepLaai brosjure af
*R800 afslag vir bestaande kliënte wat vir die Kursus in Notariële Praktyk ingeskryf het.
Hallo, ek is Johan van Stade en ek is hier om jou toe te rus om hierdie eksamenvraestel te slaag. Ek is deur alles waardeur jy nou worstel en is lewendig aan die ander kant uit. Daarom sal dit vir my heerlik wees om saam met jou deur die vrae en modelantwoorde te werk. Sien jou in die klas!